**Jozeph Berger** (talaffuzi: *Jozef Berger*;1945-yil 17-yanvarda Lisva shahrida tugʻilgan) — amerikalik jurnalist, yozuvchi va notiq. U 1984-yildan 2014-yilgacha *The New York Times gazetasining* muxbiri va muharriri boʻlib ishlagan. Toʻrtta kitob muallifi.

Tarjimai holi
-------------

Jozeph Berger Rossiyaning Lisva shahrida fashistlardan qochib o‘z shaharlarini tark etgan polyak-yahudiy ota-onaning farzandi. Berger 1950-yilda ota-onasi va kenja ukasi bilan Qoʻshma Shtatlarga koʻchib kelishgan. Undan oldin Yevropadagi Ikkinchi Jahon urushidan keyingi bir nechta koʻchirilganlar lagerlarida yashagan. Uning AQShda bir singlisi tugʻilgan. Jozephning „*Displaced Persons: Growing Up American After the Holocaust"* kitobida yahudiy tilida soʻzlashuvchi ota-onasining qochqin farzandi sifatida tarbiyalangani tasvirlangan.

Berger pravoslav maktabida oʻqigan. Oʻrta maktabdan soʻng New York shaharidagi kollejlardan birida tahsil oldi, 1966-yilda kollejini tamomladi va Kolumbiya Universitetidagi Oliy jurnalistika yoʻnalishida magistraturani tamomladi.

Faoliyati
---------

Jozeph 1967-yildan 1971-yilgacha ingliz tili o‘qituvchisi bo‘lib ishlagan. Keyinchalik 1971-yildan 1978-yilgacha *New York Post gazetasida* badiiy yozuvchi sifatida faoliyat yurita boshladi. 1978-yildan 1984-yilgacha *Newsday gazetasida* muxbir va diniy yozuvchi edi.

Berger 1984-yilda *The New York Times gazetasi* xodimlariga qoʻshildi. U 1985—1987-yillarda din boʻyicha bosh muxbir, 1987—1993 yillarda esa milliy va mahalliy taʼlim boʻyicha muxbir sifatida ishlagan. So‘ngra taʼlim muharriri o‘rinbosari va taʼlim muharriri vazifasini bajaruvchi bo‘lib, 10 kishidan iborat shtabga rahbarlik qildi. Berger 2006-yildan 2008-yilgacha taʼlim toʻgʻrisida maqolalar yozgan. Uning 2004 — 2007 yillarda New York etnik madaniyati haqida yozgan maqolalari „*The World in a City: Traveling the Globe Through the Neighborhoods of the New New York"* kitobiga asos boʻlgan. Shuningdek, Quddusdagi gazetalardan birida muharririning vaqtinchalik yordamchisi va Times byurosi boshligʻi boʻlib ishlagan. 2014-yil dekabr oyida gazetadan nafaqaga chiqdi.

Mukofotlari
-----------

Jozeph Berger Newsday’dagi faoliyati davomida Din yangiliklar mualliflari uyushmasi *Supple* mukofotining uch karra gʻolibi boʻlgan. U 1993-yilda „Ikki tilli taʼlimdagi noxolislikni fosh qilganligi uchun" Taʼlim Yozuvchilar uyushmasi mukofotiga va 2011-yilda „Yosh hamkasblariga foydali maslahati uchun" Siluriyaliklar jamiyatining Peter Kihss mukofotiga sazovor boʻlgan.

Shaxsiy hayoti
--------------

Berger va uning rafiqasi Brendaning bir qizi bor. Ular Vestchester okrugida istiqomat qilishadi, u yerda rekonstruksiyachilar sinagogasining aʼzosi.

Biblografiyasi
--------------

* *The Young Scientists: America's Future and the Winning of the Westinghouse*. Addison-Wesley, 1994. ISBN 9780201632552.
* *Displaced Persons: Growing Up American After the Holocaust*. Scribner, 2001. ISBN 9780684857572.
* *The World in a City: Traveling the Globe Through the Neighborhoods of the New New York*. Ballantine Books, 2007. ISBN 9780345487384.
* *The Pious Ones: The World of Hasidim and Their Battles with America*. Harper Collins, 2014. ISBN 9780062123350.

Manbalar
--------



1. ↑  *(unspecified title)*
2. ↑  „Ask A Reporter: Joseph Berger". *The New York Times* (1999). 3-noyabr 2002-yilda asl nusxadan arxivlandi.
3. 1 2 3 4 5 6 7 8 9  „Joseph Berger, Class of 1966".  City College of New York Alumni Association (2018). 22-oktabr 2018-yilda asl nusxadan arxivlandi. Qaraldi: 21-oktabr 2018-yil.
4. 1 2  *Getlin.* „Revealing the Struggles of Holocaust Survivors in U.S.". *Los Angeles Times* (10-iyul 2001-yil). Qaraldi: 21-oktabr 2018-yil.
5. ↑  *Rosenblatt, Gary*. „With NY Times Under Siege, Jewish Reporters Hit Back". *The New York Jewish Week* (22-may 2019-yil). „Joseph Berger, whose parents were Polish Jewish immigrants, is well-known for his extensive coverage in The Times of Jewish-themed issues — most notably his reporting on local chasidic communities.".
6. 1 2  *Goldman.* „The Times' Kosher Berger". *The Times of Israel* (7-avgust 2012-yil). Qaraldi: 29-iyul 2018-yil.
7. 1 2  *Resnick.* „'My Job As A Journalist Is To Tell The Story': An Interview with New York Times Reporter Joseph Berger". *The Jewish Press* (17-dekabr 2014-yil). Qaraldi: 21-oktabr 2018-yil.
8. ↑  *The Writers Directory*, 32nd Nemeh:, Farmington Hills, MI: St. James Press, 2014 — 250 bet.
9. 1 2  *Plaxe.* „Joseph Berger".  Temple Sholom of West Essex (2-iyun 2015-yil). 22-oktabr 2018-yilda asl nusxadan arxivlandi. Qaraldi: 21-oktabr 2018-yil.